stanford-oval/wikipedia huggingface dataset:
เตียวหงี
แนะนำบิฮุยและจูกัดเก๊ก > แนะนำบิฮุย

เตียวหงีเห็นว่าบิฮุยซึ่งเวลานั้นเป็นมหาขุนพลเป็นคนขาดความยับยั้งชั่งใจและแสดงความกรุณาอย่างไม่ระมัดระวัง เตียวหงียังสังเกตเห็นว่าบิฮุยไว้วางใจและปฏิบัติต่อผู้มาใหม่เป็นอย่างดีมากจนเกินไป เตียวหงีจึงส่งจดหมายเตือนบิฮุยว่า "ในอดีต งิมเหง (岑彭 เฉิน เผิง) บัญชาการกองกำลัง และไลเอียก (來歙 หลาย ซี) ถือคถาอาญาสิทธิ์ ทั้งคู่ถูกลอบสังหาร บัดนี้ท่านขุนพลดำรงตำแหน่งที่มีอำนาจและความสำคัญอย่างยิ่ง ท่านจึงควรเรียนรู้จากอุทาหรณ์ในอดีตและระมัดระวังตนให้มากขึ้น"
ต่อมาบิฮุยก็ถูกลอบสังหารจริง ๆ โดยฝีมือของกัว ซิว (郭脩) ขุนพลจากวุยก๊กที่แปรพักตร์
แนะนำบิฮุยและจูกัดเก๊ก > แนะนำจูกัดเก๊ก

จูกัดเก๊กราชครูแห่งง่อก๊กเริ่มยกทัพใหญ่จากง่อก๊กเข้าโจมตีรัฐวุยก๊กตั้งแต่ปี ค.ศ. 252 ขุนนางมหาดเล็กจูกัดเจี๋ยมผู้รับราชการกับรัฐจ๊กก๊กเป็นบุตรชายของอดีตอัครมหาเสนาบดีจูกัดเหลียงและเป็นลูกพี่ลูกน้องของจูกัดเก๊ก เตียวหงีเขียนจดหมายถึงจูกัดเจี๋ยมความว่า:
"ซุนกวนเจ้าผู้ครองแดนบูรพาเพิ่งสิ้นชีพไป ซุนเหลียงจักรพรรดิองค์ใหม่ยังเยาว์และอ่อนแอ ราชครูได้รับความไว้วางใจอย่างสูง เช่นนี้ถือว่าเป็นเรื่องง่ายหรือ ด้วยญาติของท่านมีความสามารถของจิวกอง (周公 โจวกง) จึงต้องมีคน[ในราชสำนัก]อย่างกว่าน [ฉูเซียน] (管叔鮮) และไช่ [ฉูตู้] (蔡叔度) ที่แพร่ข่าวลือว่าเขาต้องการจะชิงบัลลังก์ และเมื่อฮั่ว กวาง (霍光) ได้รับการแต่งตั้งก็มีขุนนางผู้ใหญ่อย่างเยียน (燕) และเก่อ (蓋) วางแผนต่อต้านและก่อกบฏ และต้องพึ่งพาสติปัญญาของเฉิง (成) และเจา (昭) เพื่อหลักเลี่ยงภัยพิบัติ

ในอดีต ข้าได้ยินอยู่เสมอว่าเจ้าผู้ครองแดนบูรพา ไม่เคยมอบอาญาสิทธิ์ให้สังหารหรือมอบรางวัลหรือลงโทษแก่ผู้ใต้บังคับบัญชา แต่บัดนี้เนื่องด้วยการสิ้นชีพของเจ้าผู้ครองแดนบูรพาฝากฝังกิจการในภายหน้าทั้งหมดไว้กับราชครู เป็นเรื่องที่น่าวิตกโดยแท้ ดินแดนง่อและจ๊กนั้นอ่อนแอ ในอดีตก็มีบันทึกเรื่องนี้ไว้ แต่ราชครูกลับปล่อยเจ้าผู้เยาว์ไว้เบื้องหลังและเดินหน้าเผชิญกับข้าศึกที่อยู่ในที่มั่น ข้าเกรงว่านี่ไม่ใช่แผนการที่ดีในระยะยาว แม้มีคำกล่าวว่าดินแดนบูรพามีระเบียบและเคร่งครัด ผู้มีตำแหน่งระดับบนและระดับล่างกลมเกลียวกัน  มีร้อยเสียหนึ่งไม่ใช่สิ่งที่ผู้มีปัญญาพึงต้องคำนึงถึงหรอกหรือ อดีตนำมาสู่บัดนี้ และสิ่งที่เกิดขึ้นบัดนี้ขึ้นอยู่กับอดีต หากท่านไม่เข้าไปแนะนำราชครู จะมีใครอีกบ้างที่จะพูดกับเขาอย่างตรงไปตรงมาได้เล่า [บอกเขาให้]ถอยทัพและพัฒนาการเกษตร บริหารราชการด้วยคุณธรรมและเมตตา  ภายในเวลาอีกหลายปี ทั้งตะวันตกและตะวันออกก็จะพัฒนาร่วมกัน เช่นนี้จึงจะไม่สายเกินแก้ หวังว่าท่านจะพิจารณาเรื่องนี้อย่างถี่ถ้วน
ในที่สุดจูกัดเก๊กก็สูญเสียอิทธิพลในราชสำนักง่อก๊กจริง ๆ หลังพ่ายแพ้ในยุทธการที่หับป๋า (ค.ศ. 253) และตระกูลของจูกัดเก๊กก็ถูกกำจัดทั้งหมดในเวลาต่อมา การมองการณ์ไกลของเตียวหงีเป็นเช่นนี้และมักถูกต้อง
ยุทธการที่เซียงอู่และเสียชีวิต > กลับไปนครหลวง

เตียวหงีดำรงตำแหน่งเจ้าเมืองอวดจุ้นเป็นเวลา 15 ปี พื้นที่ภายใต้การปกครองของเตียวหงีกลายเป็นพื้นที่ที่สงบสุข เมื่อเตียวหงีเห็นว่าภารกิจของตนลุล่วงแล้วจึงขอกลับไปยังนครหลวงหลายครั้ง ในที่สุดคำขอของเตียวหงีก็ได้รับการอนุมัติ เตียวหงีจึงถูกเรียกกลับไปยังนครเซงโต๋ จดหมายเหตุสามก๊กระบุว่าทั้งเชื้อสายชาวฮั่นและชนเผ่าอื่น ๆ ต่างรู้สึกผูกพันกับเตียวหงีอย่างลึกซึ้ง และจับล้อรถม้าของเตียวหงีพร้อมร้องไห้เมื่อทราบว่าเตียวหงีจะเดินทางจากไป
เมื่อเตียวหงีผ่านดินแดนของชนเผ่าเหมาหนิวโดยใช้ถนนที่ตนและหลาง ลู่ร่วมกันฟื้นฟูขึ้นมา หลาง ลู่ผู้นำชนเผ่าออกมาต้อนรับเตียวหงีโดยแบกลูกไว้บนหลังด้วย หลาง ลู่ตามไปส่งเตียวหงียังชายแดนของเมืองอวดจุ้นและส่งทหารคุ้มกัน 100 คนคุมบรรณาการไปยังเซงโต๋พร้อมกับเตียวหงี เมื่อเตียวหงีไปถึงเซงโต๋ในปี ค.ศ. 254 ได้รับการแต่งตั้งเป็นขุนพลปราบโจร (蕩寇將軍 ต้างโคฺ่วเจียงจฺวิน) และได้รับการต้อนรับอย่างดีจากเพื่อนขุนนาง เตียวหงีมีชื่อเสียงในฐานะผู้มีน้ำใจกว้างขวางและเป็นวีรบุรุษ เหล่าบัณฑิตทุกแห่งหนจึงนับถือเตียวหงีอย่างมาก แต่ก็มีบางคนวิจารณ์ว่าเตียวหงีคุณธรรมหย่อนยานและขาดมารยาท
ยุทธการที่เซียงอู่และเสียชีวิต > พบกับแฮหัวป๋า

เตียวหงีพบกับแฮหัวป๋าผู้เป็นขุนพลทหารรถรบและทหารม้า แฮหัวป๋าพูดว่าเตียวหงีว่า "แม้ว่าท่านกับข้าจะยังไม่รู้จักกันดี แต่ข้าบอกความรู้สึกของข้าต่อท่านได้ราวกับเราเป็นเพื่อนเก่ากัน ท่านน่าจะเข้าใจเจตนานี้" เตียวหงีตอบว่า "ข้ายังไม่รู้จักท่านดีและท่านก็ยังไม่รู้จักข้าดี เมื่อวิถีทางใหญ่นำไปสู่ทางอื่น จะพูดถึงความรู้สึกเชื่อใจได้อย่างไร มาสนทนาอีกครั้งในอีกสามปีให้หลังเถิด" บัณฑิตผู้ทรงภูมิถือว่าเรื่องนี้เป็นเกร็ดประวัติที่น่ายกย่องของเตียวหงี
ยุทธการที่เซียงอู่และเสียชีวิต > ขอร่วมทัพไปเต๊กโตเสีย

ในปีนั้น หลี เจี่ยน (李簡) นายอำเภอจากรัฐวุยก๊กอันเป็นรัฐอริของจ๊กก๊กได้ลอบติดต่อกับราชสำนักจ๊กก๊กและแสดงความต้องการจะแปรพักตร์ไปเข้าด้วยจ๊กก๊ก เล่าเสี้ยนมีรับสั่งให้จัดการประชุมเพื่อหารือว่าจะยอมรับการแปรพักตร์ของหลี เจี่ยนหรือไม่ ขุนนางหลายคนแสดงความกังวลว่านี่อาจเป็นอุบาย แต่เตียวหงีเชื่อว่าหลี เจี่ยนจริงใจและสามารถทูลโน้มน้าวให้เล่าเสี้ยนเห็นด้วย เล่าเสี้ยนจึงให้ขุนพลเกียงอุยนำทัพทำศึกกับวุยก๊กโดยให้หลี เจี่ยนเป็นไส้ศึกให้ฝ่ายจ๊กก๊กในอาณาเขตของวุยก๊ก เมื่อทัพจ๊กก๊กที่นำโดยเกียงอุยยกมาถึงเต๊กโตเสีย (狄道 ตี๋เต้า) เตียวหงีคาดการณ์ได้อย่างแม่นยำว่าหลี เจี่ยนจะนำผู้ติดตามมาเข้าร่วมกับทัพจ๊กก๊กและช่วยเหลือในการยึดเต๊กโตเสีย
เวลานั้นเตียวหงีป่วยด้วยโรคไขข้ออักเสบด้วยวัยชรา ขณะที่เตียวหงีเดินทางมาถึงนครหลวงนั้นอาการก็หนักขึ้นจึงจำเป็นต้องใช้ไม้ค้ำจึงจะลุกขึ้นยืนได้ เมื่อเกียงอุยนำทัพออกเดินทาง หลายคนในกองทัพคิดว่าควรส่งตัวเตียวหงีกลับไปยังเซงโต๋เพราะอาการป่วยอาจทำให้ไม่สามารถติดตามทำศึกได้ เตียวหงีขอใช้แรงกายทั้งหมดที่เหลือของตนในการรบกับข้าศึก จึงทูลเล่าเสี้ยนว่า:
"กระหม่อมรับใช้ฝ่าบาทผู้แจ่มแจ้งและได้รับพระมหากรุณาธิคุณอย่างเหลือประมาณ ยิ่งกว่านั้นร่างกายของกระหม่อมกำลังป่วย กระหม่อมหวั่นเกรงอยู่เสมอว่าเช้าวันหนึ่งกระหม่อมจะล้มลงไปและไม่สามารถตอบพระมหากรุณาธิคุณที่ได้รับจากฝ่าบาท ฟ้าไม่ฝืนความปรารถนาจึงต้องทำการศึก หากมณฑลเลียงจิ๋วสงบลงแล้ว กระหม่อมจะอยู่ป้องกันชายแดน แต่หากไม่อาจชนะก็ขอสละร่างเป็นพลี"
เล่าเสี้ยนตื้นตันพระทัยหลังได้ยินเตียวหงีทูลถึงขั้นหลั่งน้ำพระเนตร และพระราชทานอนุญาตให้เตียวหงีร่วมไปในการทัพ
ยุทธการที่เซียงอู่และเสียชีวิต > ยุทธการที่เซียงอู่และเสียชีวิต

อย่างไรก็ตาม การทัพกลับไม่เป็นไปตามคาดเมื่อกองทัพจ๊กก๊กเข้าตีอำเภอซงบู๋ก๋วน (襄武縣 เซียงอู่เซี่ยน; อยู่ทางตะวันออกเฉียงใต้ของอำเภอหล่งซี มณฑลกานซู่ในปัจจุบัน) ที่ซึ่งกองกำลังป้องกันของวุยก๊กนำโดยชิจิดได้ทำการต่อต้านอย่างดุเดือด เตียวหงีต่อสู้ในแนวหน้าร่วมกับผู้ใต้บังคับบัญชา แต่เตียวหงีก็เสียชีวิตในที่รบ แม้ว่าตัวเตียวหงีเองก็ทำให้ทหารข้าศึกบาดเจ็บล้มตายเป็นจำนวนมาก จดหมายเหตุสามก๊กบันทึกว่าการเสียชีวิตของเตียวหงีเป็นที่โศกเศร้า ไม่มีใครในหมู่ชาวฮั่นและชนเผ่าต่าง ๆ ในเมืองอวดจุ้นที่ไม่ร้องไห้ด้วยความอาลัย มีการสร้างศาลอุทิศให้กับเตียวหงี และมีการเซ่นสรวงอยู่ตลอดแม้ในช่วงเวลาที่เกิดทุพภิกขภัยหรือเกิดความยากลำบากอื่น ๆ
ครอบครัว

จักรพรรดิเล่าเสี้ยนระลึกถึงวีรกรรมของเตียวหงีในสมรภูมิจึงพระราชทานบรรดาศักดิ์แก่จาง อิง (張瑛) บุตรชายคนโตของเตียวหงีให้เป็นซีเซียงโหฺว (西鄉侯) บรรดาศักดิ์ดั้งเดิมของเตียวหงีสืบทอดมายังจาง ฮู่ฉฺยง (張護雄) บุตรชายคนรอง หลานชายของเตียวหงีชื่อจาง อี้ (張奕) รับราชการเป็นข้าหลวงมณฑลเลียงจิ๋วในยุคราชวงศ์จิ้น
คำวิจารณ์

ตันซิ่วผู้เขียนชีวประวัติเตียวหงีในจดหมายเหตุสามก๊ก (ซานกั๋วจื้อ) วิจารณ์เตียวหงีไว้ว่า "เตียวหงีเป็นผู้กล้าหาญและเก่งในการทำความเข้าใจสถานการณ์ ... ร่วมกับอุยก๋วน ลิอิ๋น ลิคี ม้าตง อองเป๋ง ด้วยความสามารถของพวกเขาเหล่านี้จึงมีชื่อเสียงไปทั่วแผ่นดินและได้โอกาสให้เหลือสิ่งตกทอด"
ตันซิ่วยังให้คำวิจารณ์เตียงหงีในอี้ปู้ฉีจิ้วจฺว้าน (虞翻別傳) ไว้ว่า:
เมื่อดูจากการกระทำ บุคลิก และคำพูดของเตียวหงีไม่ได้น่าเกรงขาม แต่ความสามารถทางยุทธวิธีมีเป็นอันมาก และความกระตือรือร้นก็มีเพียงพอที่จะสร้างฐานอำนาจของตน ในฐานะข้าราชบริพาร เตียวหงีเป็นผู้จงรักภักดีและอุทิศตนเพื่อความซื่อสัตย์ เขาเป็นผู้แจ่มชัดและเที่ยงธรรม กระทำสิ่งใดมักคำนึงถึงกฎหมาย จักรพรรดิเล่าเสี้ยนนับถือเขาเป็นอย่างสูงและเปรียบเขาได้กับนักรบผู้กล้าหาญในยุคโบราณ เขาไม่ไกลเกินกว่านั้นเลย!
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 เตียวหงีเป็นขุนพลที่มีชื่อเสียงมากคนหนึ่งในช่วงปลายสมัยของรัฐจ๊กก๊ก เตียวหงีเข้าร่วมในการทัพของจูกัดเหลียงหลายครั้งและแสดงความนับถืออย่างสูงต่อความอุตสาหะของจูกัดเหลียง บางครั้งเตียวหงีจึงนำตัวไปเสี่ยงในสถานการณ์อันตราย เคยเกือบถูกอองสงสังหารที่ตันฉองก่อนที่เลียวฮัวและอองเป๋งจะมาช่วยชีวิตได้ทัน นอกจากนี้ยังเคยติดกับและถูกจกหยงจับตัวได้ในการทัพบุกลงใต้ เมื่อจูกัดเหลียงป่วยใกล้จะเสียชีวิต ได้กล่าวชื่อของเตียวหงีพร้อมด้วยเลียวฮัว ม้าต้าย อองเป๋ง และเตียวเอ๊กว่าเป็นขุนพลผู้ภักดีแห่งจ๊กก๊กที่ควรได้รับมอบหมายความรับผิดชอบยิ่งขึ้น
ระหว่างการบุกขึ้นเหนือของเกียงอุย เตียวหงีมักเสนอเกียงอุยให้มุ่งจัดการกับกิจการภายในมากกว่าจะโจมตีวุยก๊ก เตียวหงีเสียชีวิตในที่รบในตอนที่ 111 ระหว่างที่กำลังช่วยเกียงอุยจากต้านท่าย
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวาน อิ๋นผิง  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่ เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  เบ้งเฮ็ก  สะโมโข
การเลือกตั้งนายกองค์การบริหารส่วนจังหวัดนครสวรรค์ พ.ศ. 2567

| ปฏิทิน |
| --- | --- |
3 พ.ค.: นายก อบจ.นครสวรรค์ลาออกจากตำแหน่ง
13 - 17 พ.ค.: วันรับสมัครรับเลือกตั้งนายก อบจ.นครสวรรค์ 
23 มิ.ย.: วันเลือกตั้งนายก อบจ.
การเลือกตั้งนายกองค์บริหารส่วนจังหวัดนครสวรรค์  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 23 มิถุนายน พ.ศ. 2567
สืบเนื่องจากที่ พลตำรวจเอกสมศักดิ์ จันทะพิงค์ ได้ลาออกจากตำแหน่งเมื่อวันที่ 3 พฤษภาคม พ.ศ. 2567
ผู้สมัครนายกองค์การบริหารส่วนจังหวัด > หมายเลข 1: พลตำรวจเอก สมศักดิ์ จันทะพิงค์

อดีตนายกองค์การบริหารส่วนจังหวัดนครสวรรค์ สังกัดกลุ่มนครสวรรค์บ้านเรา
ผู้สมัครนายกองค์การบริหารส่วนจังหวัด > หมายเลข 2: ร้อยตํารวจโท ธรัตนชัย เฉลยคาม

อดีตผู้สมัคร สส.นครสวรรค์ เขต 6 พรรคก้าวไกล สังกัดอิสระ (ขาดคุณสมบัติ)
ผู้สมัครนายกองค์การบริหารส่วนจังหวัด > หมายเลข 3: ขนิษฐา ดอกไม้ทอง

เจ้าของสำนักงานบัญชี
ผลการเลือกตั้ง

| ผลการเลือกตั้งนายกองค์การบริหารส่วนจังหวัดนครสวรรค์ พ> ศ. 2567.พรรค | ผลการเลือกตั้งนายกองค์การบริหารส่วนจังหวัดนครสวรรค์ พ> ศ. 2567.พรรค | ผลการเลือกตั้งนายกองค์การบริหารส่วนจังหวัดนครสวรรค์ พ> ศ. 2567.ผู้สมัคร | ผลการเลือกตั้งนายกองค์การบริหารส่วนจังหวัดนครสวรรค์ พ> ศ. 2567.คะแนนเสียง | ผลการเลือกตั้งนายกองค์การบริหารส่วนจังหวัดนครสวรรค์ พ> ศ. 2567.% | ผลการเลือกตั้งนายกองค์การบริหารส่วนจังหวัดนครสวรรค์ พ> ศ. 2567.± |
| --- | --- | --- | --- | --- | --- |
|  | กลุ่มนครสวรรค์บ้านเรา | พลตำรวจเอก สมศักดิ์ จันทะพิงค์ (1)* | 198,501 | 80.16 | — |
|  | อิสระ | ขนิษฐา ดอกไม้ทอง (3) | 49,130 | 19.84 | — |
|  | อิสระ | ร้อยตํารวจโท ธรัตนชัย เฉลยคาม (2)† | — | — | — |
| ผลรวม | ผลรวม | ผลรวม | 247,631 | 100.00 | — |

| บัตรดี | บัตรดี | บัตรดี | 247,631 | 79.66 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 29,750 | 9.57 | – |
| บัตรเสีย | บัตรเสีย | บัตรเสีย | 33,461 | 10.76 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 310,842 | 37.59 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 826,864 | 100.00 | — |
| 0 | 1 | 2 | 3 | 4 | 5 |
| --- | --- | --- | --- | --- | --- |
: กลุ่มนครสวรรค์บ้านเรา รักษาที่นั่ง
แหล่งข้อมูลอื่น

| ด ค ก(พ> ศ. 2563 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2567 (→ พ.ศ. 2568) |
| --- | --- | --- |
| ภาคเหนือ |  พะเยา  อุตรดิตถ์  |  |
| ภาคตะวันออกเฉียงเหนือ |  ขอนแก่น  ชัยภูมิ  ยโสธร  เลย  สุรินทร์  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครสวรรค์  ปทุมธานี  พระนครศรีอยุธยา  พิษณุโลก  เพชรบูรณ์  สุโขทัย  อ่างทอง  อุทัยธานี  |  |
| ภาคตะวันออก | ไม่มีจังหวัดใดมีการเลือกตั้ง |  |
| ภาคตะวันตก |  ตาก  เพชรบุรี  ราชบุรี  |  |
| ภาคใต้ |  ชุมพร  นครศรีธรรมราช  ระนอง  |  |
 องค์การบริหารส่วนจังหวัด นายก อบจ.  สภา อบจ. 
↑  เดิมมีตำแหน่งผู้เชี่ยวชาญประจำตัว สส.ของพรรค แต่เพื่อให้เป็นไปตามมติของพรรคก้าวไกล ที่จะไม่ส่งผู้สมัครชิงตำแหน่งนายก อบจ.นครสวรรค์ และผู้ที่มีตำแหน่งในพรรคไม่อาจลงสมัครแข่งขันในการเลือกตั้งครั้งนี้ได้ จึงลาออกจากตำแหน่งเพื่อมาลงสมัครในนามส่วนตัว
ทับทิม (อัญมณี)

| ทับทิม |
| --- | --- |
ทับทิมคริสตัลจาก ภูมิภาคโดโดมา, แทนซาเนีย
การจำแนก
ประเภท: แร่ออกไซด์
สูตรเคมี: อะลูมิเนียมออกไซด์ กับ โครเมียม, Al2O3:Cr
คุณสมบัติ
สี: สีส้มแดงถึงแดงเข้มอมม่วง
รูปแบบผลึก: Terminated tabular hexagonal prisms
โครงสร้างผลึก: ไตรโกนอล
แนวแตกเรียบ: ไม่มีที่แท้จริง
รอยแตก: Conchoidal, splintery
ความยืดหยุ่น: เปราะ
ค่าความแข็ง: 9.0
ความวาว: Subadamantine, vitreous, pearly (on partings)
ดรรชนีหักเห: nω=1.768–1.772  nε=1.760–1.763
คุณสมบัติทางแสง: Uniaxial/−
ค่าแสงหักเหสองแนว: 0.008 to 0.010
การกระจายแสง: 0.018
การเปลี่ยนสี: เข้ม: ม่วง-แดง – ส้ม-แดง
การเรืองแสงอัลตราไวโอเลต: สีแดงใต้คลื่นยาว
สีผงละเอียด: สีขาว
ความถ่วงจำเพาะ: 3.97–4.05
ความโปร่ง: โปร่งใส, โปร่งแสง
อ้างอิง: 
Main ruby producing countries
ทับทิมที่ถูกเจียระไนแล้ว
ทับทิม, มณี, รัตนราช หรือ ปัทมราช (อังกฤษ: Ruby) เป็นรัตนชาติชนิดหนึ่ง จัดอยู่ในตระกูลคอรันดัม (Corundum) เช่นเดียวกับบุษราคัม ไพลิน เขียวส่องและ Fancy sapphire มีความแข็งรองจากเพชร เป็นที่นิยมนำมาทำเป็นเครื่องประดับมาก เพราะมีสีสวยและมีความแข็งแกร่งเปล่งประกายจับตา เป็นที่นิยมมากกว่าอัญมณีสีแดงชนิดอื่น ๆ
มนุษย์รู้จักทับทิมมานาน กษัตริย์มักนำมาประดับมงกุฏและสวมใส่ออกขณะรบ เป็นที่แพร่หลายมาก ๆ ในชมพูทวีป ทับทิมในภาษาสันสกฤตโบราณคือ "ratanraj" หมายถึงเจ้าแห่งอัญมณีทั้งปวง จนทับทิมถูกขนานนามว่าอัญมณีแห่งราชา ในประเทศไทยนั้นถือว่าทับทิมเป็นอัญมณีหนึ่งในนพรัตน์
โดยธรรมชาตินั้นทับทิมมักมีเนื้อขุ่น ตำหนิมากบางชิ้นทึบแสงดูไม่สวยงามดังนั้นทับทิมในท้องตลาดส่วนใหญ่ผ่านการเพิ่มคุณภาพด้วยความร้อนมาแทบทั้งสิ้น สีที่นับว่าหายากและราคาแพงมหาศาล คือ สีแดงสดแบบเลือดนกพิราบเนื้อใสสะอาดสมบูรณ์แบบทั้งสัดส่วนและประกายขนาด 3-4 กะรัตอาจจะมีราคาสูงกว่า 7 หลัก ถ้าสูงกะรัตกว่านี้จะหายากมาก ๆ ราคาอาจถึง 8 หลักเลยทีเดียว สีแดงอมชมพูก็เป็นที่นิยมอย่างมากส่วนใหญ่มาจากพม่า มีราคาสูงมาก นอกจากนั้นทับทิมยังมีการเกิดปรากฏการณ์สตาร์ มีลักษณะสาแหรกเนดาว 6 แฉกอยู่กลางพลอย ชนิดนี้ก็มีราคาสูงจะเจียระไนทรงหลังเต่า หลังเบี้ยแต่ควรระวังของปลอม ปัจจุบันมีการทำ "ดาวปลอม" ด้วยการดิฟิวชั่น ข้อสังเกตคือของธรรมชาติจะไม่มีเส้นแฉกดาวคมชัดและเห็นยาวไม่จนถึงก้น ลักษณะขาดาวอาจเลือน ๆ และดูเหมือนอยู่ลึกลงไปในพลอย ก้นพลอยอาจไม่มีการเจียระไนแต่โกลนไว้เฉย ๆ ก็ได้ ทับทิมที่มีความงาม ประกายดีและสะอาดจะถูกเจียระไนแบบเหลี่ยมประกาย ส่วนที่มีตำหนิมักเจียระไนแบบหลังเต่าหรือหลังเบี้ย
ลักษณะของทับทิม

องค์ประกอบทางเคมี (Chemical composition): อะลูมิเนียมออกไซด์ (Al2O3, Aluminium oxide)
ระบบผลึก (Crystal system): ไตรโกนอล (Trigonal)
ค่าความแข็ง (Hardness): 9
สี (Colour): แดง, แดงม่วง, แดงเข้ม, แดงชมพู เนื่องจากธาตุโครเมียม
แหล่งที่พบ (Localities): ไทย, พม่า, กัมพูชา, เวียดนาม, ปากีสถาน, อัฟกานิสถาน, ศรีลังกา, แทนซาเนีย
เป็นทับทิมที่มีลักษณะเหมือนมีสีขาวปนพาดผ่าน แทรกอยู่กับทับทิมสีแดง ชาวเหนือถือเป็นสิริมงคล อนึ่งคำว่า "กินบ่เซี่ยง" หมายความว่ากินไม่หมดนั่นเอง
การเลือกซื้อทับทิม

เลือกชิ้นที่มีตำหนิภายในให้น้อยที่สุด ไร้รอยร้าวแตกมาถึงภายนอก ไม่ควรเลือกทับทิมที่มีตำหนิสีแตกต่างจากสีเนื้อพลอยเช่น ผลึกสีดำ, ฝ้าสีขาว, เหลือบหิน สีของทับทิมคุณภาพดีจะไม่มืด แลดูคล้ำไม่มีประกายไฟควรเลือกที่มีสีเต็มทั่วทั้งเม็ดพลอย ประกายไฟดี ส่วนสีจะเป็นแดงเข้มสด, แดงสด, แดงอมชมพู, แดงอมส้มแล้วแต่ความชื่นชอบ แต่สีแดงเข้มจะมีมูลค่าสูงที่สุด การเจียระไนสมส่วนเหมาะกับการนำไปใช้งาน
ควรระวังพลอยชนิดอื่นที่มีการค้าในนามทับทิม เช่น บัลลาสรูบี้ ทับทิมบ่อใหม่ อย่าง Spinel ที่มีสีแดงเหมือนกันมากแต่ทับทิมนั้นป็นพลอยหักเหคู่มีเฉดสีที่ต่างออกไปเมื่อมองจากทิศทางตรงข้ามแกนแสง ต่างจากสปิเนล ที่เป็นพลอยหักเหเดี่ยว มองจากมุมใดก็มีสีไม่เปลี่ยนไป
แหล่งข้อมูล

วิกิมีเดียคอมมอนส์มีสื่อเกี่ยวกับ ทับทิม
↑  Ruby on Gemdat.org เก็บถาวร กันยายน 3, 2021 ที่ เวย์แบ็กแมชชีน
ยัน-ฟีเทอ อาร์พ

| 0 | 1 | 2 | 3 |
| --- | --- | --- | --- |
 อาร์พ ในปี ค.ศ. 2019
ข้อมูลส่วนตัว
ชื่อเต็ม:  ยัน-ฟีเทอ อาร์พ
วันเกิด:   (2000-01-06) 6 มกราคม ค.ศ. 2000 (24 ปี)
สถานที่เกิด:  Bad Segeberg เยอรมนี
ส่วนสูง:  1.84 เมตร (6 ฟุต 0 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  ฮ็อลชไตน์ คีล
หมายเลข:  20
สโมสรเยาวชน
2004–2010:  SV Wahlstedt
2010–:  ฮัมบัวร์เกอร์ เอ็สเฟา
สโมสรอาชีพ*
| ปี |  ทีม |  ลงเล่น |  (ประตู) |
| 2017–2019 |  ฮัมบัวร์เกอร์ เอ็สเฟา |  35 |  (3) |
| 2018 |  ฮัมบัวร์เกอร์ เอ็สเฟา 2 |  7 |  (3) |
| 2019–2022 |  ไบเอิร์นมิวนิก |  0 |  (0) |
| 2019–2022 |  ไบเอิร์นมิวนิก 2 |  43 |  (8) |
| 2021–2022 |  → ฮ็อลชไตน์ คีล (ยืมตัว) |  24 |  (2) |
| 2022– |  ฮ็อลชไตน์ คีล |  14 |  (0) |
ทีมชาติ
| 2015–2016 |  เยอรมนี อายุไม่เกิน 16 ปี |  4 |  (0) |
| 2016–2017 |  เยอรมนี อายุไม่เกิน 17 ปี |  19 |  (18) |
| 2018–2021 |  เยอรมนี อายุไม่เกิน 19 ปี |  5 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 28 ธันวาคม ค.ศ. 2022
ยัน-ฟีเทอ อาร์พ (เยอรมัน: Jann-Fiete Arp; เกิด 6 กุมภาพันธ์ ค.ศ. 2000) เป็นนักฟุตบอลชาวเยอรมัน ปัจจุบันลงเล่นตำแหน่งกองหน้าให้กับฮ็อลชไตน์ คีล สโมสรในซไวเทอบุนเดิสลีกา และเคยเป็นตัวแทนให้กับทีมชาติเยอรมนีรุ่นเยาวชน
สโมสรอาชีพ > ฮัมบัวร์เกอร์ เอ็สเฟา

อาร์พ ลงเล่นนัดแรกให้กับฮัมบัวร์เกอร์ เอ็สเฟา ในดาร์บี้ภาคเหนือ นัดที่พบกับแวร์เดอร์เบรเมิน เขาลงเล่นเป็นตัวสำรองในนาทีที่ 89 แทนที่ บ็อบบี วูด ทำให้อาร์พกลายเป็นผู้เล่นคนแรกในบุนเดิสลีกาที่เกิดในคริสต์ทศวรรษ 2000
ในวันที่ 28 ตุลาคม ค.ศ. 2017 อาร์พทำประตูแรกในลีก ในนัดที่พบกับแฮร์ทา เบเอ็สเซ ทำให้เขากลายเป็นผู้เล่นคนแรกในบุนเดิสลีกาที่เกิดในคริสต์ทศวรรษ 2000 ที่สามารถทำประตูได้
สโมสรอาชีพ > ไบเอิร์นมิวนิก

ในวันที่ 7 กุมภาพันธ์ ค.ศ. 2019 มีการรายงานว่า อาร์พจะเข้าร่วมกับไบเอิร์นมิวนิกในช่วงต้นฤดูกาล 2019–20 หรือ 2020–21
ทีมชาติ

อาร์พเคยเป็นส่วนหนึ่งของทีมชาติเยอรมนีรุ่นอายุไม่เกิน 17 ปี โดยเขาทำ 7 ประตูในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี เมื่อ ค.ศ. 2017 ต่อมาในปีเดียวกันนั้น เขาได้ลงเล่นในฟุตบอลโลกเยาวชนอายุไม่เกิน 17 ปี ซึ่งเขาทำ 5 ประตูในรายการนั้น
สถิติอาชีพ

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ฮัมบัวร์เกอร์ เอ็สเฟา | 2017–18 | บุนเดิสลีกา | 18 | 2 | 0 | 0 | — | — | — | — | 18 | 2 |
| ฮัมบัวร์เกอร์ เอ็สเฟา | 2018–19 | ซไวเทอบุนเดิสลีกา | 17 | 1 | 3 | 1 | — | — | — | — | 20 | 2 |
| ฮัมบัวร์เกอร์ เอ็สเฟา | ทั้งหมด | ทั้งหมด | 35 | 3 | 3 | 1 | 0 | 0 | 0 | 0 | 38 | 4 |
| ทั้งหมด | ทั้งหมด | ทั้งหมด | 35 | 3 | 3 | 1 | 0 | 0 | 0 | 0 | 38 | 4 |
เกียรติประวัติ

Fritz Walter Medal: เหรียญทอง รุ่นอายุไม่เกิน 17 ปี – ค.ศ. 2017
แหล่งข้อมูลอื่น

Jann-Fiete Arp on worldfootball.net
Profile at German Football Association
การเลือกตั้งนายกองค์การบริหารส่วนจังหวัดชัยนาท พ.ศ. 2567

| ปฏิทิน |
| --- | --- |
11 มิ.ย.: นายก อบจ.ชัยนาทลาออกจากตำแหน่ง
24-28 มิ.ย.: วันรับสมัครรับเลือกตั้งนายก อบจ.ชัยนาท
4 ส.ค.: วันเลือกตั้งนายก อบจ.ชัยนาท
การเลือกตั้งนายกองค์บริหารส่วนจังหวัดชัยนาท  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 4 สิงหาคม พ.ศ. 2567
สืบเนื่องจากที่ นาย อนุสรณ์ นาคาศัย ได้ลาออกจากตำแหน่ง
ผู้สมัครนายกองค์การบริหารส่วนจังหวัด > หมายเลข 1: จิตร์ธนา ยิ่งทวีลาภา

อดีตสมาชิกวุฒิสภา และเป็นพี่สาวของนายอนุสรณ์ นาคาศัย อดีตนายกองค์การบริหารส่วนจังหวัดชัยนาท
ผู้สมัครนายกองค์การบริหารส่วนจังหวัด > หมายเลข 2: ปัญญา ไทยรัตนกุล

อดีตนายกเทศมนตรีหันคา และ อดีตผู้สมัคร สส.ชัยนาท เขต 2 พรรคพลังประชารัฐ ลงในนามก้าวใหม่ชัยนาท
ผู้สมัครนายกองค์การบริหารส่วนจังหวัด > หมายเลข 3: สุทธิพจน์ เชื้ออภัยวงษ์

อดีตผู้สมัคร สส.ชัยนาท เขต 2 พรรคก้าวไกล ลงสมัครในฐานะผู้สมัครอิสระ
ผลการเลือกตั้ง

| ผลการเลือกตั้งนายกองค์การบริหารส่วนจังหวัดชัยนาท พ> ศ. 2567.พรรค | ผลการเลือกตั้งนายกองค์การบริหารส่วนจังหวัดชัยนาท พ> ศ. 2567.พรรค | ผลการเลือกตั้งนายกองค์การบริหารส่วนจังหวัดชัยนาท พ> ศ. 2567.ผู้สมัคร | ผลการเลือกตั้งนายกองค์การบริหารส่วนจังหวัดชัยนาท พ> ศ. 2567.คะแนนเสียง | ผลการเลือกตั้งนายกองค์การบริหารส่วนจังหวัดชัยนาท พ> ศ. 2567.% | ผลการเลือกตั้งนายกองค์การบริหารส่วนจังหวัดชัยนาท พ> ศ. 2567.± |
| --- | --- | --- | --- | --- | --- |
|  | อิสระ | จิตร์ธนา ยิ่งทวีลาภา (1) | 63,485 | 52.78 | – |
|  | อิสระ | สุทธิพจน์ เชื้ออภัยวงษ์ (3) | 45,202 | 37.58 | – |
|  | กลุ่มก้าวใหม่ชัยนาท | ปัญญา ไทยรัตนกุล (2) | 11,597 | 9.64 | – |
| ผลรวม | ผลรวม | ผลรวม | 120,284 | 100.00 | — |

| บัตรดี | บัตรดี | บัตรดี | 120,284 | 89.80 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 7,814 | 5.83 | – |
| บัตรเสีย | บัตรเสีย | บัตรเสีย | 5,854 | 4.37 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 133,952 | 51.92 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 258,002 | 100.00 | — |
แหล่งข้อมูลอื่น

| ด ค ก(พ> ศ. 2563 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2567 (→ พ.ศ. 2568) |
| --- | --- | --- |
| ภาคเหนือ |  พะเยา  อุตรดิตถ์  |  |
| ภาคตะวันออกเฉียงเหนือ |  ขอนแก่น  ชัยภูมิ  ยโสธร  เลย  สุรินทร์  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครสวรรค์  ปทุมธานี  พระนครศรีอยุธยา  พิษณุโลก  เพชรบูรณ์  สุโขทัย  อ่างทอง  อุทัยธานี  |  |
| ภาคตะวันออก | ไม่มีจังหวัดใดมีการเลือกตั้ง |  |
| ภาคตะวันตก |  ตาก  เพชรบุรี  ราชบุรี  |  |
| ภาคใต้ |  ชุมพร  นครศรีธรรมราช  ระนอง  |  |
 องค์การบริหารส่วนจังหวัด นายก อบจ.  สภา อบจ.
ยุคแคมเบรียน

ยุคแคมเบรียน (อังกฤษ: Cambrian) เป็นธรณีกาลยุคแรกของมหายุคพาลีโอโซอิก อยู่ในช่วง 542 ± 0.3 ล้านปีมาแล้วถึง 488.3 ± 1.7 ล้านปีมาแล้ว ก่อนจะเข้าสู่ยุคออร์โดวิเชียน  คำว่าแคมเบรียนตั้งโดย อดัม ซิดก์วิค (Adam Sedgwick) เป็นชื่อโรมันของเวลส์ซึ่งเป็นสถานที่ที่พบหินยุคแคมเบรียนดีที่สุดของอังกฤษ
ยุคแคมเบรียนเป็นช่วงสำคัญของการเปลี่ยนแปลงของสิ่งมีชีวิตบนโลก ก่อนยุคแคมเบรียน สิ่งมีชีวิตนั้นมีขนาดเล็กและเรียบง่าย ก่อนจะค่อยๆเป็นองค์ประกอบซับซ้อนในอีกล้านปีถัดมาก่อนหน้ายุคแคมเบรียน  
รูปแบบของสิ่งมีชีวิตมีความหลากหลายและเกิดขึ้นอย่างรวดเร็ว เป็นการ “ระเบิด” ทางชีวภาพ ที่จู่ๆสิ่งมีชีวิตก็เกิดอุบัติมาพร้อมๆกันในช่วงเวลาเดียวกัน ปรากฏการณ์ดังกล่าวเรียกว่า Cambrian explosion หรือ Biological Big Bang สิ่งมีชีวิตที่บังเกิดขึ้นมีหน้าตาก็ล้วนแปลกประหลาดอัศจรรย์ทั้งสิ้น เป็นสิ่งมีชีวิตไม่มีกระดูกสันหลังอาศัยอยู่ในทะเล เช่น ไทรโลไบต์ เป็นต้น พืชส่วนใหญ่เป็นสาหร่ายสีเขียว ในยุคนี้ไม่พบสิ่งมีชีวิตบนพื้นดิน
แหล่งข้อมูลอื่น

Biostratigraphy เก็บถาวร 2021-02-26 ที่ เวย์แบ็กแมชชีน - includes information on Cambrian trilobite biostratigraphy
Dr. Sam Gon's trilobite pages (contains numerous Cambrian trilobites)
Examples of Cambrian Fossils
Paleomap Project
Report on the web on Amthor and others from Geology vol. 31 เก็บถาวร 2003-08-29 ที่ เวย์แบ็กแมชชีน
Weird Life on the Mats เก็บถาวร 2009-06-16 ที่ เวย์แบ็กแมชชีน
เอโนชิมะ

| ชื่อท้องถิ่น: 江の島 |
| --- | --- |
ภาพถ่ายทางอากาศใน ค.ศ. 1988
ภูมิศาสตร์
พิกัด: 35°17′59″N 139°28′49″E﻿ / ﻿35.29972°N 139.48028°E﻿ / 35.29972; 139.48028
กลุ่มเกาะ: หมู่เกาะญี่ปุ่น
การปกครอง
 ญี่ปุ่น
ประชากรศาสตร์
กลุ่มชาติพันธุ์: ญี่ปุ่น
ข้อมูลอื่น ๆ
เขตเวลา: เวลามาตรฐานญี่ปุ่น (UTC+9)


เอโนชิมะ (ญี่ปุ่น: 江の島; โรมาจิ: Enoshima) เป็นเกาะริมชายฝั่งขนาดเล็กที่มีเส้นผ่าศูนย์กลางประมาณ 4 km (2.5 mi) ตั้งอยู่บริเวณปากแม่น้ำคาตาเซะที่ไหลสู่อ่าวซางามิในจังหวัดคานางาวะ ประเทศญี่ปุ่น เอโนชิมะเป็นส่วนหนึ่งของนครฟูจิซาวะ การเดินทางไปสู่เกาะมีสะพานเชื่อมต่อระหว่างแผ่นดินใหญ่กับตัวเกาะ